PMIndiaData/PMIndiaSum huggingface dataset:
سربراہان مملکت کی ایس سی او کونسل  کی 20ویں سمٹ

نئی دہلی،10نومبر ،2020 / سربراہان مملکت کی ایس سی او کونسل کی20ویں سمٹ 10 نومبر ، 2020 کو ویڈیو کانفرنسنگ کے ذریعے منعقد کی گئی ہے۔ میٹنگ کی قیادت روسی فیڈریشن کے صدر جناب ولادمیر پتن نے کی۔ وزیراعظم جناب نریندر مودی نے بھارتی وفد کی قیادت کی۔ ایس سی او کے دیگر ممبر ملکوں کی نمائندگی ان کے صدور نے کی، جبکہ بھارت اور پاکستان کی قیادت وزیراعظم کی سطح پر کی گئی۔ دیگر شرکاء تھے؛ ایس سی او سکرٹیرئیٹ کے سکریٹری جنرل ، ایس سو او کےعلاقائی ، انسداد دہشت گردی اسٹرکچرکے ڈائریکٹر، ایس سی او کے چار مشاہدین ملکوں (افغانستان، بیلا روس، ایران ، منگولیا) کے صدور۔ ایس سی او کی یہ پہلی سمٹ تھی جو ورچوئل طریقے سے منعقد کی گئی اور ایسی تیسری میٹنگ تھی جس میں 2017 میں بھارت کے مکمل رکن بن جانے کے بعد منعقد کی گئی۔ وزیراعظم جناب نریندر مودی نے ایس سی او کے رہنماؤں سے اپنے خطاب میں صدر ولادمیر پتن کو مبارکباد دی کہ انہوں نے کووڈ – 19 وبا کی وجہ سے پیدا چیلنجوں اور مجبوریوں کے باوجود اس میٹنگ کا انعقاد کیا۔ وزیراعظم نے اپنے خطاب میں ایک ایسی دنیا کی امیدیں پوری کرنے کے لیے اصلاح شدہ کثیر ملکی اہمیت کو اجاگر کیا جو عالمی وبا کے بعد کے سماجی اور معاشی اثرات سے متاثر ہے۔ بھارت یو این ایس سی کے ایک غیرمستقل رکن کی حیثیت سے جس کا آغاز یکم جنوری 2021 سے ہو رہا ہے۔ عالمی حکمرانی میں مطلوبہ تبدیلیاں لانے کے لیے اصلاح شدہ کثیر ملکیت کے موضوع پر توجہ دے گا۔ وزیراعظم نے کہا کہ علاقائی امن ، سلامتی و خوشحالی اور دہشت گردی ، ناجائز ہتھیاروں کی تجارت ، منشیات اور کالے دھن کو جائز بنانے کے خلاف آواز اٹھانے میں بھارت کا پختہ یقین ہے۔ انہوں نے کہا کہ بھارت کے بہادر سپاہیوں نے اقوام متحدہ کے قیام امن کے تقریباً 50 مشنوں میں شرکت کی ہے اور وبا کے دوران بھارت کی دوا سازی کی صنعت، لازمی دوائیں 150 سے زیادہ ملکوں کو فراہم کر رہی ہے۔ وزیراعظم نے ایس سی او خطے کے ساتھ بھارت کے مضبوط ثقافتی اور تاریخی رشتوں کو اجاگر کیا اور خطے میں بین الاقوامی شمال – جنوب ٹرانسپورٹ راہداری ، چاہ بہار بندرگاہ اور اشک آباد معاہدے جیسے اقدامات کر کے کنکٹیویٹی کو مستحکم بنانے کی جانب بھارت کے عہد مصمم کو دوہرایا۔ انہوں نے 2021 میں ایس سی او کی 20ویں سال گرہ ‘‘ثقافت کا ایس سی او سال’’ کے طور پر منائے جانے کے لیے پوری مدد کی پیشکش بھی کی اور مشترکہ بودھ وراثت سے متعلق ایس سی او کی پہلی نمائش منعقد کرنے کے لیے بھارت کے اپنے اقدامات کا بھی ذکر کیا۔ یہ نمائش نیشنل میوزیم آف انڈیا ، اگلے سال بھارت میں ایس سی او فوڈ فیسٹیول میں کرے گا اور 10 علاقائی زبانوں کے ادبی کاموں کا روسی اور چینی زبان میں ترجمہ کیا جائے گا۔ وزیراعظم نے 30 نومبر 2020 کو سربراہان حکومت کی ایس سی او کونسل کی اگلی مستقل میٹنگ کی ورچوئل طریقے سے میزبانی کے لیے اپنی آمادگی کا اظہار کیا۔ بھارت نے اختراع اور اسٹارٹ اپس اور ایس سو او ملکوں کے مابین روایتی دواؤں سے متعلق ایک ذیلی گروپ کاایک خصوصی ورکنگ گروپ قائم کرنے کی بھی تجویز پیش کی۔ انہوں نے عالمی وبا کے بعد کی دنیا میں آتم نربھر بھارت (خود کفیل بھارت) کے خاکے کی وضاحت کی جو عالمی معیشت میں کئی گنا اضافہ کرنے اور ایس سی او خطے کی معاشی ترقی کے پیچھے ایک بڑی طاقت ثابت ہو سکتا ہے۔ وزیراعظم نے جمہوریہ تاجکستان کے صدر ایمو مالی رحمون کو مبارکباد دی کہ انہوں نے اگلے سال ایس سی او کی صدارت قبول کی۔ وزیراعظم نے انہیں اس کے لیے بھارت کی طرف سے پورے تعاون کا یقین دلایا۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم کی  پہلی جنگ عظیم میں شہید ہونے والے ہندوستانی فوجیوں کوخراج عقیدت

نئی دہلی۔ 11 نومبر وزیر اعظم جناب نریندر مودی نے پہلی عالمی جنگ میں شہید ہونے والے ہندوستانی فوجیوں کو خراج عقیدت پیش کیا۔ وزیر اعظم نے کہا ‘‘ آج جب ہم پہلی عالمی جنگ کے سو سال پورے کر چکے ہیں ، ہم عالمی امن، ہم آہنگی اور بھائی چارے کا ماحول قائم کرنے کے تئیں ہندوستان کی وابستگی کا اظہارکرتے ہیں تاکہ جنگ کے باعث موت اور تخریب کاری کا اعادہ نہ ہو ۔ ہم اپنے ان سپاہیوں کو یاد کرتے ہیں جنہوں نے پہلی عالمی جنگ میں حصہ لیا ۔ یہ ایک ایسی جنگ تھی جس میں ہندوستان براہ راست شامل نہیں تھا تاہم ہمارے سپاہیوں نے صرف امن کی خاطر پورے دنیا میں اس جنگ کے حصہ رہے ۔ ہمیں فرانس میں واقع نیوے چیپل میموریل اور عزرائیل کے حیفا میں واقع میموریل میں انہیں خراج عقیدت پیش کرنے کا اعزاز حاصل ہوا۔ یہ دونوں مقامات پہلی جنگ عظیم میں ہندوستانی فوجیوں کے رول سے وابستہ ہیں ۔ جب وزیر اعظم بنجامین نتنیاہو ہندوستان تشریف لائے تھے تو ہم نے تین مورتی – حیفا چوک پر خراج عقیدت پیش کئے تھے ۔ ’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ را(
وزیر اعظم جناب نریندر مودی اور ویتنام کے وزیر اعظم اینگوئین شوان پھُک کے درمیان ورچوول میٹنگ

نئی لّی ، 19 دسمبر/ وزیر اعظم جناب نریندر مودی 21 دسمبر ، 2020 ء کو ویتنام کے وزیر اعظم معزز جناب اینگوئین شوان پھُک کے ساتھ ورچوول میٹنگ کریں گے ۔ سربراہ میٹنگ کے دوران ، دونوں لیڈر مقامی ، علاقائی اور عالمی امور پر وسیع تبادلۂ خیال کریں گے اور بھارت – ویتنام جامع کلیدی ساجھیداری کے مستقبل کے فروغ کے لئے رہنمائی فراہم کریں گے ۔ 2020 ء میں دونوں ملکوں نے اعلیٰ سطحی تبادلے بر قرار رکھے ہیں ۔ ویتنام کی نائب صدر محترمہ ڈانگ تھی اینگوک تھِن سرکاری دورے پر فروری ، 2020 ء میں بھارت آئی تھیں ۔ دونوں وزرائے اعظم نے کووڈ – 19 وباء سے پیدا ہونے والی صورتِ حال پر تبادلۂ خیال کے لئے 13 اپریل، 2020 ء کو ٹیلی فون پر گفتگو کی تھی ۔ 25 اگست ، 2020 ء کو مشترکہ کمیشن کی ورچوول میٹنگ کا ساتواں ایڈیشن منعقد کیا گیا تھا ، جس کی صدارت مشترکہ طور پر دونوں ملکوں کے وزرائے خارجہ نے کی ۔ وزیر دفاع نے 27 نومبر ، 2020 ء کو اپنے ہم منصب کے ساتھ آن لائن میٹنگ کی تھی ۔ ۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔ ( م ن ۔ و ا ۔ ع ا ) ( 19-12-2020 )
وزیراعظم، شہید دیوس  کے موقع پر  کولکاتا  میں  وکٹوریہ میموریل ہال  میں بپلوبی بھارت گیلری  کا افتتاح کریں گے

شہید دیوس کے موقع پر ، وزیراعظم جنا ب نریندر مودی ، ویڈیو کانفرنسنگ کے ذریعہ 23 مارچ کو شام 6 بجے کولکاتا کے وکٹوریہ میموریل ہال میں بپلو بی بھارت گیلری کا افتتاح کریں گے۔ وزیراعظم اس تقریب کے دوران اجتماع سے خطاب بھی کریں گے۔ یہ گیلری جد و جہد آزادی میں باغیوں کی حصہ رسدی اور برطانوی سامراج کے خلاف اُن کی مسلح جدو جہد کی عکاسی کرتی ہے۔ اس پہلو کو جد وجہد آزادی کے اصل دھارے کے بیانیہ میں اس کا جائز مقام نہیں دیا گیا۔ اس نئی گیلری کا مقصد، ان واقعات کا ایک جامع تناظر فراہم کرنا ہے، جو 1947 تک جاری رہے، نیز یہ انقلابیوں کے ذریعہ ادا کردہ اہم رول کو اجاگر کرتی ہے۔ بپلو بی بھارت گیلری ، اُس سیاسی اور انٹلیکچول پس منظر کی عکاسی کرتی ہے، جس سے انقلابی تحریک شروع ہوئی تھی۔ یہ انقلابی تحریک کے آغاز ، انقلابی لیڈروں کے ذریعہ اہم ایسوسی ایشنوں کی تشکیل ، تحریک کا پھیلاؤ ، انڈین نیشنل آرمی کی تشکیل ، نیول میوٹنی کی حصہ رسدی کا مکمل منظر نامہ پیش کرتی ہے۔
وزیر اعظم نے 38ویں پرگتی میٹنگ کی صدارت کی

نئی دہلی، 29 ستمبر 2021: وزیر اعظم جناب نریندر مودی نے آج 38ویں پرگتی میٹنگ کی صدارت کی، جو کہ سرگرم حکمرانی اور بروقت نفاذ کے لئے آئی سی ٹی پر مبنی کثیر ماڈل پلیٹ فارم ہے جس میں مرکز اور ریاستی حکومتیں بھی شامل ہیں۔ میٹنگ کے دوران، آٹھ پروجیکٹوں کا جائزہ لیا گیا۔ ان میں سے چار پروجیکٹ وزارت ریلوے ، دو پروجیکٹ بجلی کی وزارت اور ایک ایک پروجیکٹ سڑک نقل و حمل اور شاہراہوں کی وزارت اور شہری ہوابازی کی وزارت سے متعلق تھے۔ تقریباً 50000 کروڑ روپئے کی مجموعی لاگت کے ساتھ، یہ پروجیکٹس سات ریاستوں یعنی اڈیشہ، آندھرا پردیش، بہار، جھارکھنڈ، مدھیہ پردیش، مہاراشٹر اور ہریانہ سے متعلق ہیں۔ پرگتی کی گذشتہ 37 میٹنگوں کے دوران، 14.39 لاکھ کروڑ روپئے کی لاگت کے 297 پروجیکٹوں کا جائزہ لیا جا چکا ہے۔
سال نوکے موقع پر،اہل وطن کو وزیراعظم کی مبارکباد

نئی دہلی ،یکم جنوری : وزیراعظم جناب نریندرمودی نے، اہل وطن کو، سال نوکے موقع پر ، مبارکباد پیش کی ہے ۔ اپنے پیغام میں وزیراعظم نے کہاہے کہ میں ،پرمسرت 2018کی تمناکرتاہوں ۔ میں دعاکرتاہوں کہ یہ سال سب کے لئے مسرت ، خوشحالی اور اچھی صحت لے کرآئے ۔
انڈیا فارما 2019  اور انڈیا میڈیکل ڈیوائس 2019  کا بنگلورو میں افتتاح

نئی دہلی، 19 فروری ،وزیراعظم جناب نریندر مودی نے آج ریاست اترپردیش کے شہر وارانسی کا دورہ کیا۔ انہوں نے وہاں روی داس جینتی تقریبات کے موقع پر گرو روی داس جائے پیدائش ترقی پروجیکٹ کا سنگ بنیاد رکھا۔ وزیراعظم نے وارانسی میں واقع ڈیزل لوکو موٹیو ورکس میں پہلے تبدیل شدہ الیکٹرک ریل انجن انجن کو ہری جھنڈی دکھا کر روانہ کیا۔ وزیراعظم وارانسی میں واقع ڈیزل لوکو موٹیو میں تبدیل کئے گئے پہلے الیکٹرک ریل انجن کو ہری جھنڈی دکھا کر روانہ کرتے ہوئے۔ ڈیزل لوکو موٹیوس ورکس، وارانسی صد فی صد برق کاری کے انڈین ریلوے مشن کے خطوط پر ڈیزل لوکو موٹیو سے تبدیل کئے گئے نئے پروٹو ٹائپ الیکٹرک انجن تیار کیاگیا ہے۔ اس کے لازمی ٹرائل کے بعد وزیراعظم نے لوکو موٹیو کا معائنہ کیا اور اسے ہری جھنڈی دکھا کر روانہ کیا۔ بھارت ریلویز نے تمام ڈیزل ریلوے انجن کو ان کی باز آباد کاری اور اس کی پوری مدت کار کے دوران اسے الیکٹرک ریلوے انجن میں تبدیل کرنے کا فیصلہ کیا ہے۔یہ پروجیکٹ توانائی کی لاگت میں کمی کرنے اور کاربن گیس کے اخراج کی حد کو بھی کم کرنے کی سمت میں ایک قدم ہے۔ ڈیزل لوکو موٹیو ورکس نے 2 ڈبلیو ڈی جی تھری اے ڈیزل ریلوے انجن کو 10 ہزار ایچ پی صلاحیت کے دو الیکٹرک ڈبلیو اے جی سی تھری ریلوے انجن میں سے 69 دنوں میں تبدیل کیا ہے۔ یہ پوری دنیا میں ہندوستان کی تحقیق و ترقی اور اختراع پرداری میں تبدیلی کے لئے ایک مکمل میک ان انڈیاپہل ہے۔ وزیراعظم سری گرو روی داس کے مجسمہ کو خراج عقیدت پیش کرتے ہوئے۔ روی داس جینتی کے موقع پر وزیراعظم نے سری گرو روی داس کے مجسمہ کو خراج عقیدت پیش کیا۔بعد ازاں انہوں نے گوردن پور مٹھ میں سری گرو روی داس جنم استھان مندر میں گرو روی داس جائے پیدائش ترقی پروجیکٹ کاسنگ بنیاد رکھا۔ حاشیہ پر کھڑے لوگوں کی مدد کے لئے اپنی حکومت کے پروجیکٹوں کی وضاحت کرتے ہوئے وزیراعظم نے کہا کہ‘‘ غریبوں کے لئے ہم کوٹہ لائیں تاکہ جو لوگ حاشیہ پر کھڑے ہیں وہ باوقار زندگی گزار سکیں’’۔انہوں نے کہا کہ یہ حکومت بدعنوانوں کو سزا دے رہی ہیں اور ایمانداروں کو انعام سے نواز رہی ہے۔ اس موقع پر وزیراعظم نے کہا کہ روزمرہ کی زندگی میں صوفی شاعر کی تعلیمات ہمیں ترغیب دیتی ہیں۔ انہوں نے زور دے کر عوام ایک دوسرے کے ساتھ نہیں جڑتے اور سماج میں مساوات نہیں ہوتے تو وہ سماج تعصب پر مبنی سماج ہوتا ہے۔ انہوں نے عوام سے سنت روی داس کی ذریعہ دکھائے گئے راستے پر چلنا اور ان کے پیروی کرنے کی اپیل کرتے ہوئے کہا کہ ہم نے اپنے سماج سے بدعنوانی کو اکھاڑنا ہوگا۔انہوں نے مزید کہا کہ گرو روی داس کے مجسمے تک آنے کے لئے خوبصورت راستہ تعمیر کیاجائے گا اور یہاں تمام سہولیات مہیا کرائی جائے گی اور یہ پروجیکٹ کاحصہ ہوگا۔ ۔۔۔۔۔۔۔۔۔۔۔
وزیراعظم جناب نریندرمودی نے سابق رکن پارلیمان اور صحافی جناب چندن مترا کے انتقال پر اظہارتعزیت کیا

نئی دہلی، 02؍ ستمبر :وزیراعظم جناب نریندرمودی نے راجیہ سبھا کے سابق رکن پارلیمان اورصحافی جناب چندن متراجی کے انتقال پرگہرے رنج وغم کا اظہارکیا۔ وزیراعظم نے کہاکہ انھیں ان کی دانشمندی اوربصیرت کے لئے یاد کیاجائے گا۔ ایک ٹویٹ میں وزیراعظم نے کہا: ‘‘جناب چندن مترا جی کو ان کی دانشمندی اوربصیرت کے لئے یاد کیاجائے گا ۔ انھوں نے میڈیا کی دنیا اور سیاست میں اپنی ایک الگ شناخت قائم کی۔ ان کے انتقال سے غمزدہ ہوں ۔ ان کے کنبے اور چاہنے والوں سے میرا اظہارتعزیت ۔اوم شانتی !
وزیراعظم کل گجرات کا دورہ کریں گے، گھوگھا اور دہیج کے درمیان رول آن رل آف فیری سروس کا افتتاح کریں گے

نئی دہلی۔21 اکتوبر 2017؛ وزیراعظم جناب نریندر مودی کل گجرات کا دورہ کریں گے۔ گھوگھا میں ایک میٹنگ کے دوران وزیراعظم گھوگھا اور دہیج کے درمیان فیری سروس کے پہلے مرحلے کا افتتاح کریں گے۔ اس سروس سے گھوگھا اور سوراشٹر کے درمیان سفر میں لگنے والے سات سے آٹھ گھنٹے کے وقت میں کمی آئے گی اور سفر ایک گھنٹہ میں ہوگا۔ جب یہ سروس مکمل طور پر آپریشنل ہو جائے گا تو اس کا گاڑیوں کے نقل و حمل میں بھی آسانی پیدا ہوگی۔ وزیراعظم گھوگھا سے دہیج تک اس سروس کا پہلا آبی سفر کریں گے۔ اس سفر کے اختتام پر وزیر اعظم دہیج میں عوامی جلسے سے خطاب کریں گے۔ گھوگھا میں ایک عوامی جلسے میں وزیراعظم سرووتم کیپٹل فیڈپلانٹ کا افتتاح کریں گے۔ دہیج سے وزیراعظم ودودرا کا سفر کریں گے۔ وہاں ایک عوا می جلسے میں وہ ودودرا سٹی کمانڈ کنٹرول سینٹر، وگھوڈیا ریجنل واٹر سپلائی اسکیم اور ودودرا میں بینک آف برودا کے نئے ہیڈ آفس کی عمارت ملک کو وقف کریں گے۔ وزیراعظم پردھان منتری آواس یوجنا کے تحت مستفید ہونے والے افراد کو گھروں کی چابیاں سپرد کریں گے۔ وہ متعدد بنیادی ڈھانچے اور ترقیاتی پروجیکٹوں کا بھی سنگ بنیاد رکھیں گے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح) 21.10.2017
15ویں جی-20 لیڈروں کی سربراہ میٹنگ 21 اور 22 نومبر کو

سلطنت سعودی عرب کی دو مقدس مساجد کے نگہبان شاہ سلمان بن عبد العزیز کی دعوت پر وزیر اعظم جناب نریندر مودی اس 15 ویں جی-20 سربراہ کانفرنس میں شرکت کریں گے جس کی صدارت سعودی عرب کرے گا۔ اس سربراہ کانفرنس کا موضوع ہے ’سب کے لئے 21 ویں صدی کے مواقع کو سمجھنا‘۔ یہ سربراہ کانفرنس 21 اور 22 نومبر 2020 کو منعقد ہوگی اور ورچوئل طریقے سے یہ میٹنگ منعقد ہوگی۔ 2020 میں ہونے والی آئندہ سربراہ میٹنگ جی-20 کے لیڈروں کی دوسری میٹنگ ہوگی۔ وزیر اعظم نریندر مودی اور سعودی عرب کے شہزادے کے درمیان ٹیلی فون پر گفتگو کے بعد پچھلی جی-20 لیڈروں کی غیر معمولی سربراہ میٹنگ مارچ 2020 میں منعقد ہوئی تھی، جہاں لیڈروں نے جی-20 کے ملکوں کے درمیان بروقت مفاہمت پیدا کرنے پر اتفاق کیا تھا، تاکہ کووڈ-19 وبا کو پھیلنے سے روکا جاسکے اور عالمی سطح پر اس سے مربوط طریقے سے نمٹنے کے لئے اتحاد قائم کیا جاسکے۔ البتہ آئندہ جی-20 سربراہ میٹنگ میں جن باتوں پر توجہ دی جائے گی ان میں کووڈ سے نمٹنے کے لئے مختلف طور طریقوں کو دھیان میں رکھا جائے گا۔ سربراہ میٹنگ کے دوران لیڈران عالمی وبا سے نمٹنے کے لئے کی جانے والی تیاریوں پر بھی تبادلہ خیال کریں گے اور روزگار بحال کرنے کے طور طریقوں پر بھی بات چیت کریں گے۔ جی-20 سربراہ میٹنگ میں شرکت کرنے والے ملکوں کے لیڈران ایک شمولیت والے پائیدار اور لچکدار مستقبل تعمیر کرنےکے لئے اپنے وژن یعنی سوچ سے ایک دوسرے کو آگاہ کریں گے۔ بھارت سعودی عرب کے ساتھ جی-20 تکون میں اس وقت داخل ہوجائے گا جب دسمبر 2020 کو اٹلی جی-20 کی صدارت کے فرائض سنبھالے گا۔ ……………………………………………………… م ن، ح ا، ع ر
وزیر اعظم جناب نریندر مودی اور اقوام متحدہ کے سکریٹری جنرل، عزت مآب ایچ ای انتونیو گٹیرس کے درمیان ٹیلی فون پر بات چیت

وزیر اعظم جناب نریندر مودی نے آج اقوام متحدہ کے سکریٹری جنرل (یو این ایس جی) عزت مآب انتونیو گٹریس کے ساتھ ٹیلی فون پر بات چیت کی۔ دونوں رہنماؤں نے رپبلک جمہوریہ کانگو (MON
پردھان منتری مدرا یوجناکے تحت ششو قرضوں کی فوری ادائیگی پر 12 ماہ کی مدت کے لیے سودمیں 2 فیصد کی تخفیف

نئی دہلی،24 جون، مرکزی کابینہ کی میٹنگ میں جس کی صدارت وزیر اعظم جناب نریندر مودی نے کی ،پردھان منتری مدرا یوجنا (پی ایم ایم وائی) کے تحت حقدار قرض داروں کو تمام ششو قرضوں کے کھاتوں میں 12 مہینے کی مدت کے لیے سود میں 2 فیصد کی تخفیف کی اسکیم کی منظوری دی گئی ہے۔ یہ اسکیم ان قرضوں پر لاگو ہوگی جو مندرجہ ذیل رابطے کے تحت آئیں گے۔ 31 مارچ 2020 کو تصفیہ طلب اور نان پرفارمنگ ایس ایچ (این پی اے)زمرے کے تحت نہ ہونے والے ، ریزروبینک آف انڈیا(آر بی آئی) کی ہدایات 31 مارچ 2020 کے تحت اور اسکیم کے آپریشن کی مدت کے دوران۔ سود میں تخفیف ان مہینوں میں قابل ادائیگی ہوگی جن میں کھاتے این پی اے زمرے میں نہیں ہوں گے۔ ان میں وہ مہینے بھی شامل ہیں جن میں کھاتہ دوبارہ سرگرم زمرے میں آجائے۔ اس اسکیم سے ان لوگوں کو ترغیب حاصل ہوگی جو باقاعدہ ادائیگیاں کریں گے۔ اس اسکیم کی اندازاً لاگت تقریباً 1542 کروڑ روپئے ہوگی جو بھارت سرکار فراہم کرے گی۔ پس منظر: یہ اسکیم ایم ایس ایم ایز سے متعلق اقدامات میں سے ایک پر عمل درآمد کے بارے میں ہے جس کا اعلان آتم نربھر بھارت ابھیان کے تحت کیا گیا ہے۔ پی ایم ایم وائی کے تحت کم قرضوں کو جو 50000 روپئے تک کی آمدنی پیدا کرنے والے ہیں ششو قرضے کہا جاتا ہے۔ پی ایم ایم وائی قرضے دینے ممبر اداروں یعنی شیڈولڈکمرشیل بینکوں، نان بینکنگ، فائنانس کمپنیوں، مائیکرو فائنانشل اداروں کی طرف سے دیئے جاتے ہیں جو مدرا لمیٹڈ سے رجسٹر شدہ ہوتے ہیں۔ موجودہ کووڈ -19 بحران اور اس کے نتیجے میں ہونے والے لاک ڈاؤن سے بہت چھوٹی اور چھوٹی صنعتوں کے کاروبار میں زبردست خلل پڑا ہے جن کا کام ششو مدرا قرضوں کے ذریعے چلتا ہے۔ چھوٹے کاروبار کم منافع پر چلتے ہیں اور موجودہ لاک ڈاؤن کا ان کے پاس آنے والی رقموں پر بہت برا اثر پڑا ہے اور اس طرح وہ اپنے قرضے اتارنے میں پریشانی کا شکار ہوئے ہیں۔ اس سے وہ قرضوں کی ادائیگی میں قاصر رہ سکتے تھے اور نتیجے میں مستقبل میں ادارہ جاتی قرضوں تک ان کی رسائی پر برا اثر پڑ سکتا تھا۔ اکتیس مارچ 2020 تک پی ایم ایم وائی زمرے کے ششو قرضے جن کا تعلق تقریباً 9.37 کروڑ قرضوں کے کھاتوں سے تھا اور جن کے قرضے کی رقم تقریباً 1.62 لاکھ کروڑ تھی، تصفیہ طلب تھے۔ عمل درآمد کی حکمت عملی: اس اسکیم پر اسمال انڈسٹریز ڈیولپمنٹ بینک آف انڈیا (ایس آئی ڈی بی آئی) کے ذریعے عمل درآمد کیا جائے گا اور یہ 12 مہینے کے لیے ہوگی۔ ان قرض خواہوں کے لیے جنھیں ان کے متعلقہ قرض خواہوں نے قرضوں کی ادائیگی کی مہلت دی ہے جس کی اجازت آر بی آئی نے ‘کووڈ-19 ریگولیٹری پیکیج’ کے تحت دی ہے، یہ اسکیم مہلت کی مدت ختم ہونے کے بعد شروع ہوگی اور 12 مہینے تک برقرار رہے گی یعنی یکم ستمبر 2020 سے 31 اگست 2021 تک جاری رہے گی۔ دوسرے قرضداروں کے لیے یہ اسکیم یکم جون 2020 سے شروع ہوکر 31 مئی 2021 تک جاری رہے گی۔ بڑے اثرات: یہ اسکیم ایسے حالات کی وجہ سے مرتب کی گئی ہے جن کی پہلے کوئی نظیر نہیں ملتی اور اس کا مقصد قرض خواہوں کے مالی بوجھ کو کم کرنا ہے۔ امید ہے کہ یہ اسکیم متعلقہ سیکٹر کو کافی رلیف فراہم کرے گی اور اس طرح چھوٹے کاروباری رقمیں نہ ہونے کی وجہ سے اپنے ملازمین کو الگ کیے بغیر اپنا کام کاج جاری رکھ سکیں گے۔ بحران کے اس دور میں چھوٹی کاروباریوں کو اپنا کام کاج جاری رکھنے میں مدد دے کر امید ہے کہ اس اسکیم کا معیشت پر مثبت اثر پڑے گا اور کاروبار کے احیا میں مدد ملے گی جس سے یقینا مستقبل میں روزگارکے مواقع پیدا ہوں گے۔
وزیر اعظم نےجناب ایل کے اڈوانی سے ملاقات کی اور انہیں سالگرہ پر مبارکباد پیش کی

وزیر اعظم جناب نریندر مودی نےجناب ایل کے اڈوانی سے ملاقات کر کے انہیں ان کے یوم پیدائش پر مبارکباد پیش کی ہے۔ ایک ٹویٹ میں، وزیر اعظم نے کہا؛ ’’اڈوانی جی کی رہائش گاہ پر گیا اور ان کے یوم پیدائش پر انہیں مبارکباد پیش کی۔ ہندوستان کی ترقی میں ان کا تعاون یادگار ہے۔ ان کی بصیرت اور ذہانت کی وجہ سے پورے ہندوستان میں ان کا احترام کیا جاتا ہے۔ بی جے پی کی تعمیر اور مضبوطی میں ان کا کردار بے مثال ہے۔ میں ان کی لمبی عمر اورصحت مند زندگی کے لیے دعا گو ہوں۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 12318
وزیر اعظم کا سنگاپور کی روانگی سے قبل بیان

نئی دہلی،13نومبر 2018؍وزیر اعظم نے سنگاپور کے اپنے دورے سے قبل ایک بیان دیا ہے ، جس کا متن حسب ذیل ہے: میں آسیان انڈیا اور مشرقی ایشیاء سربراہ کانفرنسوں میں شرکت کرنے کے لئے 15-14نومبر کو روانہ ہوجاؤں گا۔اس کے علاوہ میں علاقائی جامع اقتصادی شراکت داری لیڈروں کی میٹنگ میں بھی شرکت کروں گا۔ میری ان میٹنگوں میں شرکت آسیان ممبر ملکوں اورہند بحرالکاحل خطوں کے ساتھ ہماری وابستگی کو مستحکم کرنے کے ہمارے عزم کی نشاندہی کرتی ہے۔ میں دیگر آسیان اور مشرقی ایشیاء سربراہ کانفرنس کے لیڈروں کے ساتھ بات چیت کرنے کا بے صبری سے انتظار کررہا ہوں۔ 14نومبر2018ء کو مجھے سنگاپور فنٹک فیسٹول میں کلیدی خطبہ دینے کا اعزاز حاصل ہوگا۔میں یہ خطبہ پہلے حکومت سربراہ کی حیثیت سے دوں گا۔مالی ٹیکنالوجی سے متعلق دنیا کے سب سے بڑے پروگرام کی حیثیت سے یہ فیسٹول اس تیز ترقی کرتے ہوئے سیکٹر میں ہندوستان کی طاقت کو دکھانے کے لئے نہ صرف ایک صحیح فورم ہے، بلکہ اختراع اور ترقی کو بڑھانے کے لئے عالمی شراکت داری بنانے کا بھی صحیح فورم ہے۔ اپنے دورے کے دوران مجھے شرکاء اور انڈیا-سنگاپور کی مشترکہ ہیکاتھون دوڑ جیتنے والوں کے ساتھ بات چیت کرنے کا موقع فراہم ہوگا۔یہ میرا پورا اعتقاد ہے کہ اگر ہم صحیح طور پر حوصلہ افزائی کریں اور ایکو سسٹم کو اپنائیں تو ہمارے نوجوانوں کے اندر عالمی لیڈر بننے کی صلاحیت ہے، جس سے وہ انسانیت کو درپیش چیلنجوں کو حل کرسکیں گے۔ مجھے بھروسہ ہے کہ سنگاپور کے میرے دورے سے آسیان اور مشرقی ایشیاء سمٹ ملک کے ساتھ ہماری بڑھتی ہوئی شراکت داری کو ایک نئی جہت ملے گے۔ چونکہ میں سنگاپور کے لئے روانہ ہورہا ہوں ، ایسے میں میں سنگاپور کو اس سال آسیان کی صدارت سنبھالنے کے لئے دلی مبارکباد پیش کرتا ہوں اور آسیان اور متعلقہ سربراہ کانفرنسوں کی میزبانی کرنے میں بھرپور کامیابی کے لئے اپنی نیک خواہشات پیش کرتا ہوں۔
وزیر اعظم نے بنجمن نیتن یاہو کو اسرائیلی عام انتخابات میں کامیابی پر مبارکباد دی

وزیر اعظم جناب نریندر مودی نے بنجمن نیتن یاہو کو اسرائیل کے عام انتخابات میں کامیابی پر مبارکباد دی ہے۔ جناب مودی نے ہندوستان-اسرائیل اسٹریٹجک پارٹنرشپ کو ترجیح دینے کے لیے وزیر اعظم یائر لیپڈ کا بھی شکریہ ادا کیا۔ وزیر اعظم نے ٹویٹ کیا؛ ‘‘میرے دوست نیتن یاہو @ آپ کی انتخابی کامیابی کے لیےمیزیل ٹوو ۔ میں ہندوستان-اسرائیل اسٹریٹجک شراکت داری کو مزید گہرا کرنے کے لیے اپنی مشترکہ کوششوں کو جاری رکھنے کا منتظر ہوں۔’’ ‘‘ہندوستان-اسرائیل اسٹریٹجک پارٹنرشپ کو ترجیح دینے کے لیےیائر لیپڈ @ کا شکریہ۔ مجھے امید ہے کہ ہمارے لوگوں کے باہمی فائدے کے لیے ہمارے درمیان خیالات کا نتیجہ خیز تبادلہ جاری رہے گا۔’’
بھارت اور افغانستان کے درمیان باہمی قانونی امداد کے معاہدے کو کابینہ کی منظوری

نئی دلّی ، 29 اگست؍ وزیر اعظم جناب نریندر مودی کی زیر قیادت، مرکزی کابینہ نے بھارت اور افغانستان کے درمیان مجرمانہ معاملوں کے سلسلے میں باہمی قانونی امداد کے معاہدے کو منظوری دے دی ہے ۔ اس معاہدے کا مقصد دونوں ملکوں کے درمیان جرائم کی تحقیقات اور مقدمات کے سلسلے میں باہمی قانونی تعاون فراہم کرنا ہے ۔دو نوں ملکوں کے درمیان سرحد پار کے جرائم اور اس کے دہشت گردانہ روابط کے پس منظر میں بھی یہ معاہدہ تفتیش اور مجرموں کو کیفر کردار تک پہنچانے کے لئے ایک وسیع قانونی فریم ورک مہیا کرے گا ۔اس کے علاوہ یہ معاہدہ دہشت گردوں کو تلاش کرنے ، ان پرقانو حاصل کرنے ، ان کے وسائل کو ضبط کرنے اور جرائم کے طریقوں کا سد باب کرنے اور دہشت گردانہ کارروائیوں کے لئے سرمایہ فراہم کرنے کی روک تھام میں بھی مدد گار ثابت ہوگا ۔ ۔ ۔ ۔ ۔ ۔
وزیر اعظم نے اتراکھنڈ کے سابق اسمبلی اسپیکر جناب ہربنس کپور کے انتقال پر تعزیت کی

وزیر اعظم جناب نریندر مودی نے اتراکھنڈ کے سابق اسمبلی اسپیکر جناب ہر بنس کپور جی کے انتقال پر گہرے رنج و غم کا اظہار کیاہے۔ ایک ٹوئیٹ میں وزیر اعظم نے کہا: ‘‘اتراکھنڈ کے ہماری پارٹی کے سینئر ساتھی جناب ہربنس کپور جی کے انتقال سے بہت دکھ ہوا ہے ۔ ایک سرکردہ قانون ساز اور منتظم ،وہ عوام کی خدمت اور سماجی فلاح و بہبود میں اپنے تعاون کے لئے یاد کئے جائیں گے۔ ان کے اہل خانہ اور حامیوں سے تعزیت۔’’
وزیراعظم نے50 ویں وجے دیوس پر مکتی جودھاؤں، بیرانگناؤں اور بھارتی مسلح افواج کی بہادری اور قربانیوں کو یاد کیا

وزیراعظم جناب نریندر مودی نے 50ویں وجے دیوس کے موقع پر بھارتی مسلح افواج کے مکتی جودھاؤں، بیرانگناؤں اور جانبازوں کی زبردست شجاعت اور قربانی کو یاد کیا ہے۔جناب مودی نے یہ بھی کہا ہے کہ اس موقع پر صدرجمہوریہ ہند کی ڈھاکہ میں موجود گی ہر ہندوستانی کے لئے ایک خصوصی اہمیت کی حامل ہے۔ ایک ٹویٹ میں، وزیراعظم نے کہا: ‘‘50 ویں وجے دیوس کے موقع پر، میں بھارتی مسلح افواج کے مکتی جودھاؤں، بیرانگناؤں اور جانبازوں کی عظیم شجاعت اور قربانیوں کو یاد کرتا ہوں۔ہم نے مل کر جنگ لڑی اور ظالمانہ طاقتوں کو شکست دی۔اس موقع پر ڈھاکہ صدرجمہوریہ کی موجودگی ہر ہندوستانی کے لئے خصوصی اہمیت کی حامل ہے’’۔
وزیر اعظم نے آشیش چاندورکر سے ’’بریونگ اے وائرل اسٹورم: انڈیاز کووِڈ-19 ویکسین اسٹوری‘‘ نامی کتاب  کا نسخہ حاصل کیا

وزیر اعظم جناب نریندر مودی نے آشیش چاندورکر سے ’’بریونگ اے وائرل اسٹورم: انڈیاز کووِڈ-19 ویکسین اسٹوری‘‘نامی کتاب کا نسخہ حاصل کیا ، جس میں انہوں نے ٹیکہ کاری میں بھارت کی پیش رفت کی سرگذشت بیان کی ہے۔ آشیش چاندورکر کے ذریعہ کیے گئے ٹوئیٹ کا جواب دیتے ہوئے، وزیر اعظم نے کہا؛ ’’آپ کی کتاب کا نسخہ حاصل کرکے مسرور ہوں جس میں آپ نے ٹیکہ کاری میں بھارت کی پیش رفت کی سرگذشت بیان کی ہے۔‘‘
وزیراعظم نے   بھارت رتن ایم جی آر کو ان کی  یوم پیدائش پر خراج عقیدت پیش کیا

نئی دلّی ، 17 جنوری، 2021 / وزیراعظم جناب نریندر مودی نے بھارت رتن ایم جی آر کو ان کے یوم پیدائش پر خراج عقیدت پیش کیا۔ اپنے ٹوئیٹ میں وزیراعظم نے کہا کہ ’’ بھارت رتن ایم جی رام چندرن بہت سے لوگوں کے دلوں میں بستے ہیں۔ فلمی دنیا ہو ایا سیاسی دنیا ان کا احترام بڑے پیمانے پر کیا جاتا ہے۔ اپنے وزیراعلیٰ رہتے ہوئے انھوں نے غربت کے خاتمے کے لئے بے شمار کوششیں کیں اور خواتین کو بااختیار بنانے کیلئے بھی کافی زور دیا۔ ایم جی آر کو ان کے یوم پیدائش پر میرا خراج تحسین۔‘‘
وزیر اعظم نے ٹوکیو اولمپک 2020 میں کشتی کے مقابلے میں چاندی کا تمغہ حاصل کرنے پر روی کمار دہیا کو مبارکباد دی

نئی دہلی:05؍اگست2021: وزیر اعظم جناب نریندر مودی نے روی کمار دہیاکو ٹوکیواولمپک 2020 میں کشتی میں چاندی کا تمغہ جیتنے پر مبارکباد دی ہے اور انہیں ایک غیر معمولی پہلوان قرار دیا ہے۔ وزیر اعظم نے اپنے ایک ٹوئٹ میں کہا: ’’روی کمار دہیہ ایک بہترین پہلوان ہے۔ ان کا عزم اور مقابلہ کرنے کا جذبہ غیر معمولی ہیں۔ ٹوکیو 2020ء میں سلور میڈل جیتنے کے لئےاُنہیں مبارکباد۔ ہندوستان کو ان کی حصولیابیوں پر بہت فخر ہے۔‘‘
بنگلہ دیش کی وزیراعظم شیخ حسینہ نے عام انتخابات 2019 میں عوامی اکثریتی پر مبنی رائے دہندگی حاصل کرنے کیلئے  وزیراعظم مودی کو مبارکباد پیش کی

نئیدہلی۔23؍مئی۔وزیراعظم جناب نریندر مودی نے عوامی جمہوریہ بنگلہ دیش کی وزیراعظم شیخ حسینہ واجد سے بات چیت کی ہے۔ بنگلہ دیش کی وزیراعظم نے ٹیلی فون پر بات چیت کی ابتدا وزیراعظم نریندر مودی کی قیادت میں این ڈی اے حکومت کو بھارت کے عوام کے ذریعے اکثریت پر مبنی رائے دہندگی حاصل ہونے پر مبارکباد پیش کرنے کے ساتھ کی۔ ایسا کرنے والی وزیراعظم شیخ حسینہ وہ پہلی غیرملکی رہنما تھیں جنہوں نےوزیراعظم کو مبارکباد پیش کی اور اس طریقے سے بھارت اور بنگلہ دیش کے مابین غیرمعمولی قریبی اور دوستانہ تعلقات کا اظہار ہوا اور یہ بھی ظاہر ہوا کہ دونوں رہنماؤں کے مابین بہترین روابط استوار ہیں۔ دونوں رہنماؤں نے بھارت بنگلہ دیش تعلقات کو نئی بے مثال بلندیوں تک لے جانے کاعہد کیا۔ انہوں نے سلامتی کاروبار ، نقل وحمل ، توانائی اور عوام سے عوام کے مابین تعلقات کے شعبوں میں جاری منصوبوں کو تیزی سے مکمل کرنے کی اہمیت پر زور دیا تاکہ باہمی شراکت داری کو مزید مستحکم بنایا جاسکے۔ آئندہ تین برسوں کے دوران ایسا کرنا بنگ بندھو شیخ مجیب الرحمن کی پیدائش کے 100 سال مکمل ہونے کے لحاظ سے بھی اہم ہوگا جو 2020 میں مکمل ہوں گے اور 2021 میں بنگلہ دیش کی آزادی کی پچاسویں سالگرہ بھی ہوگی۔ دونوں رہنماؤں نے پہلی فرصت میں ملاقات کیلئے تاریخوں کی شناخت پر بھی اتفاق کیا تاکہ باہمی تعلقات کو آگے بڑھانے کیلئے کام شروع کیا جاسکے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔۔ع ن